|  |
| --- |
| 26. SJEDNICA GRADSKOG VIJEĆA GRADA POŽEGE  TOČKA 1. DNEVNOG REDA  I Z V J E Š Ć E  o radu Gradonačelnika Grada Požege za razdoblje  od 1. srpnja do 31. prosinca 2023. godine  PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege  Veljače 2024. |

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradonačelnik

KLASA: 024-02/24-02/4

URBROJ: 2177-1-01/01-24-2

Požega, 20. veljače 2024.

GRADSKOM VIJEĆU GRADA POŽEGE

PREDMET: Izvješće o radu Gradonačelnika Grada Požege za razdoblje od 1. srpnja do 31. prosinca 2023. godine

- dostavlja se

Na osnovi članka 35.b stavka 1. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 66. stavka 1. Statuta Grada Požege (Službene novine Grada Požege, broj: 2/21. i 11/22.), dostavlja se Naslovu na razmatranje i usvajanje Izvješće o radu Gradonačelnika Grada Požege za razdoblje od 1. srpnja do 31. prosinca 2023. godine te Prijedlog Zaključka u svezi navedenog Izvješća.

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege
2. Prijedlog Zaključka Gradskog vijeća Grada Požege
3. Izvješće o radu Gradonačelnika Grada Požege za razdoblje

od 1. srpnja do 31. prosinca 2023. godine

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradonačelnik

KLASA: 024-02/24-03/4

URBROJ: 2177-1-01/01-24-3

Požega, 19. veljače 2024.

Na temelju članka 35.b Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) te članka 62. stavka 1. podstavka 34. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 19. veljače 2024. godine, donosi

Z A K L J U Č A K

Gradonačelnik Grada Požege podnosi Gradskom vijeću Grada Požege na razmatranje i usvajanje Izvješće o radu za razdoblje od 1. srpnja do 31. prosinca 2023. godine.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradsko vijeće

KLASA: 024-02/24-03/4

URBROJ: 2177-1-02/01-24-4

Požega, \_\_. veljače 2024.

Na temelju članka 35. stavka 1. točke 6., u svezi s člankom 35.b stavkom 1. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) i članka 39. stavka 1. podstavka 20. i članka 119. stavka 1. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na 26. sjednici, održanoj dana, \_\_. veljače 2024. godine, donosi

Z A K L J U Č A K

o prihvaćanju Izvješća o radu Gradonačelnika Grada Požege za razdoblje

od 1. srpnja do 31. prosinca 2023. godine

I.

Gradsko vijeće Grada Požege prihvaća Izvješće o radu Gradonačelnika Grada Požege za razdoblje od 1. srpnja do 31. prosinca 2023. godine.

II.

Ovaj će se Zaključak objaviti u Službenim novinama Grada Požege.

PREDSJEDNIK

Matej Begić, dipl.ing.šum.

DOSTAVITI:

1. Gradonačelniku, ovdje
2. Upravnim tijelima Grada Požege
3. Pismohrani

|  |
| --- |
| +\*xfs\*pvs\*lsu\*cvA\*xBj\*tCi\*llc\*tAr\*uEw\*tuk\*pBk\*- +\*yqw\*xib\*sfn\*psE\*ugc\*dzi\*lro\*whm\*Fys\*jus\*zew\*- +\*eDs\*lyd\*lyd\*lyd\*lyd\*tbu\*bab\*bij\*jvl\*now\*zfE\*- +\*ftw\*mgw\*xdw\*Alc\*qBB\*qii\*kqi\*oEs\*qDa\*DDq\*onA\*- +\*ftA\*zFb\*uxk\*mjr\*icz\*wqg\*xnB\*xAe\*Ezg\*FyD\*uws\*- +\*xjq\*Bkr\*DBi\*wrm\*bCg\*Bvi\*pbs\*kyn\*ylu\*yrn\*uzq\*- |

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradonačelnik

KLASA: 024-02/24-03/4

URBROJ: 2177-1-04/01-24-1

Požega, 19. veljače 2024.

GRADSKOM VIJEĆU GRADA POŽEGE

Na temelju članka 35.b Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) i članka 66. stavka 1. Statuta Grada Požege (Službene novine Grada Požege, broj: 2/21. i 11/22.), podnosi se

I Z V J E Š Ć E

o radu za razdoblje od 1. srpnja do 31. prosinca 2023. godine

1. UVOD

Člankom 35.b Zakona o lokalnoj i područnoj (regionalnoj) samoupravi Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) (u nastavku teksta: ZLP(R)S) i člankom 66. stavkom 1. Statuta Grada Požege (Službene novine Grada Požege, broj: 2/21. i 11/22.) (u nastavku teksta: Statut), propisano je da je gradonačelnik dužan dva puta godišnje podnijeti izvješće o svom radu. U ovom mandatnom razdoblju ovo je šesto izvješće.

Na temelju odredbi Statuta Gradonačelnik Grada Požege (u nastavku teksta: Gradonačelnik) priprema prijedloge općih akata, izvršava i osigurava izvršenje općih akata koje donosi Gradsko vijeće kao predstavničko tijelo, utvrđuje prijedlog proračuna Grada Požege i izvršenje proračuna, predlaže Gradskom vijeću donošenje proračuna, odluke o izvršavanju proračuna te polugodišnjeg i godišnjeg izvještaja o izvršavanju proračuna, upravlja pokretninama, nekretninama i imovinom u vlasništvu Grada Požege, odlučuje o stjecanju i otuđivanju pokretnina i nekretnina te drugom raspolaganju imovinom Grada Požege (čija pojedinačna vrijednost ne prelazi 0,5% iznosa prihoda bez primitka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno drugom raspolaganju imovinom, ako je stjecanje i otuđivanje planirano u Proračunu Grada Požege i provedeno u skladu sa zakonskim propisima), donosi pravilnik o unutarnjem redu za upravna tijela Grada Požege, donosi odluku o kriterijima za ocjenjivanje službenika i namještenika, te načinu provođenja ocjenjivanja, utvrđuje plan prijma u službu u upravna tijela Grada Požege, predlaže izradu prostornog plana kao i njegove izmjene i dopune, organizira zaštitu od požara na području Grada Požege i vodi brigu o uspješnom provođenju i poduzimanju mjera za unapređenje zaštite od požara, usmjerava djelovanje upravnih odjela i službi Grada Požege u obavljanju poslova iz samoupravnog djelokruga Grada Požege, nadzire rad upravnih odjela i službi u samoupravnom djelokrugu i poslovima državne uprave, daje mišljenje o prijedlozima koje podnose drugi ovlašteni predlagatelji i dr.

II. AKTIVNOSTI GRADONAČELNIKA KAO NOSITELJA IZVRŠNE VLASTI

1. U razdoblju od 1. srpnja do 31. prosinca 2023. godine (u nastavku teksta: izvještajno razdoblje) održane su tri sjednice Gradskog vijeća (dvije redovne sjednice i jedna izvanredna sjednica).

Svi opći akti, kao i određeni pojedinačni akti koje donosi Gradsko vijeće sukladno zakonskoj odredbi objavljeni su u Službenim novinama Grada Požege, odnosno na web stranici Grada Požege.

Sukladno obvezi iz članka 79. ZLP(R)S, svi opći akti šalju se i na nadzor zakonitosti nadležnom tijelu državne uprave u čijem je djelokrugu opći akt zajedno s izvodom iz zapisnika koji se odnosi na postupak donošenja općeg akta propisan statutom i poslovnikom, u roku od petnaest dana od dana donošenja općeg akta.

Sukladno odredbi članka 120. Statuta određeno je da gradonačelnik u poslovima iz svog djelokruga donosi odluke, zaključke, pravilnike i druge akte kada je za to ovlašten zakonom ili općim aktom Gradskog vijeća.

Gradonačelnik je sukladno ovlastima iz članka 62. Statuta i djelokrugu poslova Upravnog odjela za samoupravu, u izvještajnom razdoblju utvrdio prijedloge akata koji su usvojeni na Gradskom vijeću Grada Požege (u nastavku teksta: Gradsko vijeće), kako slijedi:

- na 22. sjednici Gradskog vijeća (25. rujna 2023. godine):

* Zaključak o prihvaćanju Izvješća o radu Gradonačelnika Grada Požege za razdoblje od 1. siječnja do 30. lipnja 2023. godine
* Zaključak o usvajanju Izvješća o korištenju proračunske zalihe od travnja do lipnja 2023. godine
* Polugodišnji izvještaj Proračuna Grada Požege za 2023. godinu
* Zaključak o prihvaćanju Izvješća o realizaciji Programa javnih potreba u kulturi u Gradu Požegi za prvo polugodište 2023. godine
* Zaključak o prihvaćanju Izvješća o realizaciji Programa javnih potreba u Izvješće o realizaciji Programa javnih potreba u kulturi u
* Gradu Požegi za prvo polugodište 2023. godine u Gradu Požegi za prvo polugodište 2023. godine
* Zaključak o prihvaćanju Izvješća o realizaciji Programa javnih potreba u sportu u Gradu Požegi za prvo polugodište 2023. godine
* Zaključak o prihvaćanju Izvješća o realizaciji Programa javnih potreba u socijalnoj skrbi u Gradu Požegi za prvo polugodište 2023. godine
* Zaključak o prihvaćanju Izvješća o realizaciji Programa javnih potreba u turizmu i ostalih udruga i društava građana u Gradu Požegi za prvo polugodište 2023. godine
* Izmjene i dopune Proračuna Grada Požege za 2023. godinu
* Zaključak o usvajanju Programa o Izmjenama i dopunama Programa rada upravnih tijela Grada Požege za 2023. godinu
* Odluka o izmjenama Odluke o izvršavanju Proračuna Grada Požege za 2023. godinu
* Odluka o izmjenama i dopuni Odluke o raspodjeli rezultata Grada Požege za 2022. godinu
* Program o izmjenama i dopunama Programa javnih potreba u kulturi u Gradu Požegi za 2023. godinu
* Program o izmjenama i dopunama Programa javnih potreba u predškolskom odgoju i školstvu u Gradu Požegi za 2023. godinu
* Program o izmjenama i dopunama Programa javnih potreba u sportu u Gradu Požegi za 2023. godinu
* Program o izmjenama i dopunama Programa javnih potreba u socijalnoj skrbi u Gradu Požegi za 2023. godinu
* Program o izmjenama i dopunama Programa javnih potreba u turizmu i ostalih udruga i društava građana kulturi u Gradu Požegi za 2023. godinu
* Program o II. izmjeni Programa građenja objekata i uređaja komunalne infrastrukture za 2023. godinu na održavanju uređenog građevinskog zemljišta u Gradu Požegi i prigradskim naseljima za 2023. godinu
* Program o II. izmjeni Programa održavanja komunalne infrastrukture i Opseg radova na održavanju uređenog građevinskog zemljišta u Gradu Požegi i prigradskim naseljima za 2023. godinu
* Odluka o II. izmjenama Odluke o mjerilima i načinu rasporeda sredstava komunalne naknade za komunalne djelatnosti za 2023. godinu
* Odluka o izradi VI. izmjena i dopuna Generalnog urbanističkog plana Grada Požege
* Odluke o upravljanju nekretninama k.č.br. 479 i k.č.br. 476/1, u k.o. Požega
* Odluke o davanju na upravljanje nekretnine k.č.br. 1997, u k.o. Požega
* Zaključak o predlaganju sudaca porotnika Općinskog suda u Požegi
* Zaključak o predlaganju sudaca porotnika za mladež Općinskog suda u Požegi
* Odluka o davanju odobrenja na Program rada Savjeta mladih za 2024. godinu

- na 23. sjednici Gradskog vijeća (31. listopada 2023. godine):

* Odluka o raspodjeli sredstava pomoći za ublažavanje i uklanjanje posljedica prirodnih nepogoda nastalih u srpnju 2023. godine

- na 24.sjednici Gradskog vijeća (14. prosinca 2023. godine):

* Zaključak o usvajanju Izvješća o korištenju proračunske zalihe za razdoblje od 1. srpnja do 30. rujna 2023. godine
* Izmjene i dopune Proračuna Grada Požege za 2023. godinu
* Zaključak o usvajanju Programa o izmjenama i dopunama Programa rada Upravnih tijela Grada Požege za 2023.godinu
* Izmjene i dopune Programa javnih potreba u kulturi u Gradu Požegi za 2023. godinu
* Izmjene i dopune Programa javnih potreba u predškolskom odgoju i školstvu u Gradu Požegi za 2023. godinu
* Izmjene i dopune Programa javnih potreba u sportu u Gradu Požegi za 2023. godinu
* Izmjene i dopune Programa javnih potreba u socijalnoj skrbi u Gradu Požegi za 2023. godinu
* Izmjene i dopune Programa javnih potreba u turizmu i ostalih udruga i društava građana u Gradu Požegi za 2023. godinu
* III. izmjena Programa građenja objekata i uređaja komunalne infrastrukture za 2023. godinu
* III. izmjena Programa održavanja komunalne infrastrukture u Gradu Požegi i prigradskim naseljima za 2023. godinu
* II. izmjene Programa utroška sredstava šumskog doprinosa u 2023. godini
* Odluku o III. izmjenama Odluke o mjerilima i načinu rasporeda sredstava komunalne naknade za komunalne djelatnosti za 2023. godinu
* Proračun Grada Požege za 2024. godinu
* Zaključak o usvajanju Programa rada Upravnih tijela Grada Požege za 2024. godinu
* Odluka o izvršavanju proračuna Grada Požege za 2024. godinu
* Program javnih potreba u kulturi u Gradu Požegi za 2024. godinu
* Program javnih potreba u predškolskom odgoju i školstvu u Gradu Požegi za 2024. godinu
* Program javnih potreba u sportu u Gradu Požegi za 2024. godinu
* Program javnih potreba u socijalnoj skrbi u Gradu Požegi za 2024. godinu
* Program javnih potreba u turizmu i ostalih udruga i društava građana u Gradu Požegi za 2024. godinu
* Program građenja objekata i uređaja komunalne infrastrukture za 2024. godinu
* Program održavanja komunalne infrastrukture u Gradu Požegi i prigradskim naseljima za 2024. godinu
* Program utroška sredstava šumskog doprinosa u 2024. godini
* Odluka o mjerilima i načinu rasporeda sredstava komunalne naknade za komunalne djelatnosti za 2024. godinu
* Program rasporeda sredstava naknade za zadržavanje nezakonito izgrađenih zgrada u prostoru za 2024. godinu
* Program korištenja sredstava od raspolaganja poljoprivrednim zemljištem u vlasništvu Republike Hrvatske za Grad Požegu u 2024. godini
* Odluka o raspoređivanju sredstava za rad političkih stranaka i nezavisnih vijećnika u Gradskom vijeću Grada Požege za 2024. godinu
* Odluka o dopunama Odluke o ustrojstvu upravnih tijela Grada Požege
* Odluka o izmjenama Odluke o porezima Grada Požege
* Odluka o izmjeni i dopuni Odluke o osnivanju Trgovačkog društva AURETIS d.o.o.
* Odluka o izmjeni i dopuni Odluke o raspolaganju i upravljanju zemljištem u vlasništvu Grada Požege
* Odluka o prodaji nekretnina u vlasništvu Grada Požege
* Oluka o visini poreznih stopa godišnjeg poreza na dohodak
* Odluku o koeficijentima za obračun plaće službenika i namještenika u upravnim tijelima Grada Požege
* Odluka o određivanju poslova prijevoza pokojnika koji se financiraju iz proračuna Grada Požege
* Odluka o socijalnoj skrbi

2. Na temelju posebnih propisa, a u skladu s planom Proračuna Grada Požege za 2023. godinu u izvještajnom razdoblju, Gradonačelnik je pokrenuo određene aktivnosti te donio određene odluke, kako slijedi:

1. U izvještajnom razdoblju kroz Upravni odjel za financije i proračun (u nastavku teksta: UOFIP) obavljeni su sljedeći poslovi:

- sastavljeni su polugodišnji i devetomjesečni financijski izvještaji za Grad Požegu i proračunske korisnike (Gradsku knjižnicu Požega, Gradsko kazalište Požega, Gradski muzej Požega, Dječji vrtić Požega, Javnu vatrogasnu postrojbu Grada Požega, Lokalnu razvojnu agenciju Požega) te polugodišnji konsolidirani izvještaj za prvu polovicu 2023. godine

- pripremljen je prijedlog II. i III. rebalansa Proračuna Grada Požege za 2023. godinu koji je upućen na usvajanje Gradskom vijeću Grada Požege

- napravljene su dvije preraspodjele Proračuna Grada Požege za 2023. godinu

- pripremljen je prijedlog Proračuna Grada Požege za 2024. godinu s projekcijama za 2025. i 2026. godinu koji je upućen na usvajanje Gradskom vijeću Grada Požege

- napravljeno je Polugodišnje izvješće o izvršenju Proračuna Grada Požege za 2023. godinu koje upućeno na usvajanje Gradskom vijeću Grada Požege

- sastavljana su i predana izvješća obračuna PDV-a te plaćanja PDV-a

- obavljano je mjesečno praćenje izvršenja Proračuna

- obavljeni su mjesečni obračuni i isplate plaće i drugih primanja za zaposlene Grada Požege i zaposlene proračunskih korisnika, popunjavanje svih obrazaca u svezi isplata te dostavljanje istih Poreznoj upravi

- obavljeni su mjesečni obračuni i isplate naknada gradskim vijećnicima, članovima radnih tijela Gradskog vijeća i povjerenstava

- obavljeno je mjesečno usklađivanje analitičke i sintetičke evidencije

- svakodnevno su obavljani poslovi u svezi praćenja priljeva novčanih sredstava, utvrđivanja zakonske i računske ispravnosti dokumenata (ulaznih računa, blagajni, temeljnica, izvoda), kontiranja i knjiženja dokumenata, vođenja blagajničkog poslovanja, vođenja analitičke evidencije dugotrajne imovine i sitnog inventara, vođenja knjige ulaznih i izlaznih računa, podmirivanja obveza prema dobavljačima za Grad i proračunske korisnike, sastavljanje prijedloga kompenzacija i knjiženja istih

- upućene su opomene za pojedina ostala nenaplaćena potraživanja

- praćeni su zakonski propisi u cilju primjene istih, te drugi poslovi.

Planirana sredstva kroz UOFIP u iznosu 2.067.960,00 €, realizirana su u izvještajnom razdoblju u iznosu 1.074.594,97 € za projekte i aktivnosti planirane programom rada i proračunom.

2. Upravni odjel za društvene djelatnosti obavlja poslove na osiguranju uvjeta za zadovoljavanje lokalnih potreba stanovnika Grada Požege u području brige o djeci, obrazovanja i odgoja, socijalne skrbi i zdravstva kao i područja kulture, sporta i tehničke kulture.

FINANCIRANJE UDRUGA U KULTURI I OSTALA KULTURNA DOGAĐANJA

Na prijedlog Kulturnog vijeća Grada Požege, Gradonačelnik je 13. siječnja 2023. donio Odluku o raspodjeli sredstava na poziciji - Program udruge u kulturi i ostala kulturna događanja u 2023. godini (Službene novine Grada Požege, broj: 1/23.), a tom Odlukom na poziciji Program udruga u kulturi, planirana su sredstva u iznosu od 31.860,00 € za 18 udruga iz kulture s kojima su potpisani ugovori o dodjeli financijskih sredstava.

Osim udruga, kroz Upravni odjel za društvene djelatnosti sufinanciraju se kulturne manifestacije, te je u izvještajnom razdoblju sufinancirano održavanje kulturnih događanja, kako slijedi: Orguljaške večeri, Božićni koncert i 34. susret plesnih ansambala Hrvatske.

Nadalje se u 2023. godini sufinancirao i rad HAZU-a u Požegi s mjesečnim doznakama sredstava za rad.

U razdoblju od 1. do 3. rujna 2023. održan je Festival Zlatne žice Slavonije 2023. i manifestacija Folklorna riznica Zlatne žice Slavonije, u organizaciji Grada Požege i uz sufinanciranje sponzora, Ministarstva kulture, Požeško-slavonske županije i Hrvatske turističke zajednice.

FINANCIRANJE OSTALIH UDRUGA I DRUŠTAVA

Gradonačelnik je na prijedlog Povjerenstva za potpore udrugama građana donio 6. veljače 2023. godine Odluku u svezi raspodjele sredstava na pozicijama Udruge proizašle iz Domovinskog rata, Ostale udruge i društava građana, Udruge invalida te Humanitarne udruge u 2023. godini (Službene novine Grada Požege, broj: 3/23.) te su sa svim udrugama potpisani su ugovori o dodjeli financijskih sredstava koja su dodjeljivanja temeljem zahtjeva udruga. Predmetnom Odlukom planirana su sredstva za:

* + Udruge proizašle iz Domovinskog rata (11 udruga) u iznosu od 29.860,00 €
  + Ostale udruge i društva građana za tekuće donacije (34 udruge) u iznosu od 33.180,00 €
  + Udruge invalida (devet udruga) u iznosu od 9.420,00 €
  + Humanitarne udruge (tri udruge) u iznosu od 1.990,00 €.

ODGOJ, OBRAZOVANJE I PREDŠKOLSKI ODGOJ

Stipendije, školarine i druge naknade sufinancirane su:

- temeljem Odluke o dodjeli stipendije darovitim učenicima srednjih škola za školsku godinu 2023./2024. (Službene novine Grada Požege, broj: 22/23.), 15. prosinca 2023. godine potpisani su ugovori o stipendiranju s 15 novih stipendista, darovitih učenika srednjih škola koji primaju stipendiju od 70,00 €, mjesečno

- temeljem Odluke o dodjeli stipendije za akademsku godinu 2023./2024. (Službene novine Grada Požege, broj: 22/23.), potpisani su 15. prosinca 2023. godine ugovori o stipendiranju s 20 novih stipendista, studenata koji primaju stipendiju od 185,00 €, mjesečno.

Sufinanciranje privatnih dječjih vrtića realizirano je u ovom izvještajnom razdoblju:

- temeljem Odluke o sufinanciranju smještaja djece u privatnim predškolskim ustanovama na području Grada Požege (Službene novine, broj: 17/12., 19/14. i 24/21.) sufinanciran je rad privatnih vrtića u iznosu od 106,18 € po djetetu, mjesečno,

- temeljem Odluke o subvencioniranju obrta za čuvanje djece na području Grada Požege (Službene novine Grada Požege, broj: 24/21.) nastavljeno je subvencioniranje rada djelatnosti obrta za čuvanje djece u iznosu od 79,63 € po djetetu, mjesečno.

U izvještajnom razdoblju vrtićima s područja Požege doznačena su i sredstva iz državnoga proračuna, obračunata temeljem Odluke o raspodjeli sredstava pomoći za fiskalnu održivost vrtića (Službene novine Grada Požege, broj: 19/23.) kojom se utvrđuje iznos sredstava za fiskalnu održivost dječjih vrtića za pedagošku godinu 2023./2024. na području grada Požege.

Temeljem zaključaka Gradonačelnika sufinancirana je Glazbena škola Požega za sljedeće namjene:

- sufinanciranje nabave polukoncertnog klavira (Službene novine Grada Požege, broj: 18/23.)

- potpora za sudjelovanje u projektu „Poticanje izvrsnosti“ za akademsku godinu 2023./2024. (Službene novine Grada Požege, broj: 22/23.).

Odlukom o kriterijima, mjerilima i načinu financiranja decentraliziranih funkcija osnovnog školstva u Gradu Požegi u 2023. godini (Službene novine Grada Požege, broj: 6/23. i 21/23.) i Odlukom o financiranju Katoličke osnovne škole u Požegi iz decentraliziranih sredstava u 2023. godini (Službene novine Grada Požege, broj: 6/23.), te Proračunom Grada Požege za 2023. godinu i Programom javnih potreba u predškolskom odgoju i školstvu u Gradu Požegi za 2023. godinu (Službene novine Grada Požege, broj: 27/22., 5/23., 13/23. i 20/23.), predviđeni su i financirani rashodi iz sredstava zakonskog standarda za prijevoz učenika osnovnih škola, materijalni i financijski rashodi, te rashodi dodatnog ulaganja u nefinancijsku imovinu, nabave opreme i knjiga. Iz sredstava iznad zakonskog standarda školama kojima je osnivač Grad Požega financiran je prijevoz učenika i ostali materijalni rashodi, te rashodi nastavnika produženog boravka i asistenata u nastavi. Katoličkoj osnovnoj školi u Požegi sufinanciran je projekt Festival matematike u Požegi.

U 2023. godini započeo je program financiranja prehrane učenika osnovnih škola sa iznosom od 1,33 eura po danu po učeniku, za koji sredstva osigurana iz Državnog proračuna RH Grad doznačava osnovnim školama Grada Požege kojima je osnivač.

Nabava radnih bilježnica za učenike osnovnih škola realizirana je temeljem Odluke o nabavi radnih bilježnica za školsku godinu 2023./2024. (Službene novine Grada Požege, broj: 10/23.) isplatom sredstava osnovnim školama na području Grada Požege kojima je osnivač Grad Požega i Katoličkoj osnovnoj školi u Požegi za nabavljene radne bilježnice.

Grad Požega zajedno s osnovnim školama kojima je osnivač sudjelovala je u programu Agencije za plaćanja u poljoprivredi, ribarstvu i ruralnom razvoju pod nazivom Školski medni dan s hrvatskih pčelinjaka 2023., u okviru kojeg je za učenike prvih razreda od lokalnih proizvođača meda preuzeto i podijeljeno 167 teglica meda.

SPORT I SPORTSKE MANIFESTACIJE

U izvještajnom razdoblju sredstva za financiranje sporta u Gradu Požegi iz programa Sportske aktivnosti i Sportske priredbe i manifestacije doznačavaju se Požeškom športskom savezu (u nastavku teksta: PŠS) temeljem planiranih sredstava u Proračunu i Ugovora o izvršavanju Programa javnih potreba u sportu Grada Požege za 2023. godinu koji je zaključen 28. prosinca 2022. godine između Grada Požege i PŠS-a te zaključaka Gradonačelnika.

Financijske potpore PŠS savezu doznačena su za sljedeće namjene:

- za redovnu djelatnost (zajedničke programe sporta, rad, materijalne troškove i troškove

održavanja sportskih objekata, stipendije vrhunskim sportašima i za suce, kotizacije i

prijevoz)

- donacije za rad sportskih udruga

- donacije za rad sportskih udruga s invaliditetom

- donacije za kapitalne investicije u sportu

- zajedničke programe HOO i lokalne zajednice: Aktivne zajednice

- sportske priredbe i manifestacije.

ZDRAVSTVO, SOCIJALNA POMOĆ I POMOĆ OBITELJIMA I KUĆANSTVIMA,

Sukladno Odluci o socijalnoj skrbi Grada Požege (Službene novine broj: 11/22.), u izvještajnom razdoblju odobrena su sredstva za:

- režijske troškove (102 korisnika zajamčene minimalne naknade)

- ostale novčane pomoći (150 korisnika u potrebi)

- pomoć u podmirenju boravka djece u  vrtiću i jaslicama (12 korisnika)

- pomoć za kupnju ogrjeva (73 korisnika)

- novčani dar za svako novorođeno dijete (91 obitelji)

- ljetovanje djece u Baški (17 djece)

- pomoć umirovljenicima s nižim mirovinama (25 umirovljenika s mirovinama manjim od 299,08 € )

- Božićnica umirovljenicima i nezaposlenim hrvatskim braniteljima koji su ostvarili pravo na novčanu naknadu zbog nezaposlenosti (423 umirovljenika u iznosu 60,00 € i 33 branitelja s područja Grada Požege u iznosu 70,00 €)

- akcija Nitko ne smije biti sam (648 samca iznad 70 godina, novčani dar od 15 € i večera)

TURIZAM I TURISTIČKE MANIFESTACIJE

U izvještajnom razdoblju Gradonačelnik je donio zaključke o isplati sredstava Turističkoj zajednici Grada Požege za rad (sufinanciranje plaće) i manifestacije (za troškove organizacije Požeškog kulturnog ljeta, Festivala kulena & vina - Kulenijade i Ivanjskoga krijesa, Fišijade, Martinja & Okusa jeseni, Adventa u Požegi i Dočeka Nove godine).

NABAVA MOBILNOG KLIZALIŠTA

U vrijeme Adventa u Požegi iznajmljeno je i postavljeno mobilno klizalište, koje su građani koristili od 2. prosinca 2023. godine do 7. siječnja 2024. godine.

PRORAČUNSKI KORISNICI GRADA POŽEGE

U okviru djelokruga rada Upravnog odjela za društvene djelatnosti, kroz lokalnu riznicu praćen je rad proračunskih korisnika, te su odobrena sredstva za programe rada ustanova u kulturi (Gradskog kazališta Požega, Gradskog muzeja Požega i Gradske knjižnice Požega), u predškolskom odgoju (Dječjeg vrtića Požega), u osnovnoškolskom obrazovanju (OŠ Antuna Kanižlića, OŠ Dobriša Cesarića, OŠ Julija Kempfa), te Gradskoga vijeća srpske nacionalne manjine Grada Požege.

3. U Upravnom odjelu za imovinsko-pravne poslove u kojem se obavljaju poslovi u svezi sa upravljanjem, otuđivanjem i davanjem na korištenje nekretnina u vlasništvu Grada, u izvještajnom razdoblju iz područja imovinsko pravnih poslova i upravljanja nekretninama provedeni su postupci javnih natječaja za prodaju nekretnina u vlasništvu Grada kao i postupci javnih natječaja za zakup poslovnih prostora. Prema redovnom tijeku stvari i ako su za to postojali zakonski uvjeti, u izvještajnom razdoblju produživali su se ugovorni odnosi za najam stanova i korištenje poslovnih prostora od strane udruga sa područja Grada Požege.

U odnosu na poslove zastupanja Grada Požege u upravnim i sudskim postupcima koji poslovi su također u nadležnosti ovog upravnog odjela, Grad se odazvao na zaprimljene pozive te aktivno kao stranka u postupku sudjelovao na sudskim ročištima.

Iz nadležnosti Upravnog odjela za imovinsko-pravne poslove u ovom izvještajnom razdoblju iz stambenih odnosa i raspolaganja poslovnim prostorima i drugom imovinom Grada, doneseno je ukupno15 odluka, 27 zaključaka i potpisano je 30 ugovora.

4. U izvještajnom razdoblju kroz Upravni odjel za komunalne djelatnosti i gospodarenje Grada Požege, u odnosu na planirana sredstva od 16.221,183 € za 2023. godinu, realizirana su sredstva od 4.585.850,45 € i to kroz program osnovne aktivnosti upravnih tijela, veterinarsko zdravstvenu zaštitu, održavanje, ulaganje, gospodarstvo, financiranje DVD-a i VZ, Civilnu zaštitu, te kroz programe vezane uz rad Odsjeka za gospodarstvo, poduzetništvo i europske integracije.

REDOVNA DJELATNOST

U području redovne djelatnosti upravnih tijela od ukupno planiranih 130.548,00 € za 2023. godinu, realizirano je za projekte i aktivnosti u izvještajnom razdoblju 76.962,69 € za aktivnosti i troškove koji nisu planirane kroz ostale programe, a u sklopu veterinarske zaštite životinja nastavljeno je sa sufinanciranjem troškova sterilizacije i kastracije pasa i mačaka i mikročipiranje na području Grada Požege, te je nastavljeno je s realizacijom Ugovora o obavljanju usluge skloništa za životinje i zbrinjavanje pasa. U sklopu Programa zaštite divljači nastavljeno je s određenim aktivnostima za provođenje Programa

ODRŽAVANJE

U području održavanja od ukupno planiranih 2.439.788 € za 2023. godinu, u izvještajnom razdoblju realizirano je za projekte i aktivnosti 1.104.155,90 € za sljedeće projekte i aktivnosti:

* održavanje javnih površina na kojima nije dopušten promet motornim vozilima
* održavanje nerazvrstanih cesta, sanacije asfaltnih površina, održavanje makadama, horizontalna i svjetlosna signalizacija, sanacije asfaltnih površina, vertikalna, horizontalna i svjetlosna signalizacija bivše ceste ŽUC-a
* zimska služba
* održavanje javne rasvjete temeljem godišnjeg ugovora i troškovi električne energije za javnu rasvjetu
* sječa polomljenih stabala nakon prirodne nepogode
* nabava sadnica
* sakupljanje i odvoz otpada, javna higijena
* na temelju Ugovora o obavljanju usluge preventivne deratizacije na području Grada Požege nastavljeno je s deratizacijom
* izvršena je sanacija divljih odlagališta otpada
* nabava materijala za sanaciju objekata
* održavanje dizala, različiti popravci komunalne infrastrukture, sanacija zelenih površina u vrtiću Cvjetna livada, sanacija fontane i sl.
* plaćanje režijskih troškova, pričuve i različitih komunalnih usluga
* nabava materijala za potrebe Mjesnih domova
* sanacija i izrada krova na Mjesnom domu u Seocima
* različiti popravci za potrebe Mjesnih domova
* izvršeni su dodatni radovi na uređenju prizemlja u gradskoj upravi Grada Požege
* izvršeni su različiti popravci i nabavljena oprema za poslovne prostore u vlasništvu Grada Požege
* izvršena je sanacija krovova na mrtvačnicama na grobljima u Seocima i Crkvenim Vrhovcima.

ULAGANJE

U području ulaganja od ukupno planiranih 6.273.498,00 € za 2023. godinu, u izvještajnom razdoblju realizirano je za projekte i aktivnosti 928.432,02 € za sljedeće projekte i aktivnosti:

* završena je I. faza izgradnje ulice Vilare
* izrađen je glavni projekt za Vinorodnu ulicu u Novom Selu
* završeni su radovi na izgradnji parkirališta u Babinom viru u Požegi
* izrađen je idejni projekt za izgradnju Ulice sv. Vinka Paulskog u Požegi
* dodatni radovi na uređenju mosta na rijeci Orljavi u Dervišagi
* sanacija kolnog ulaza u O.Š. Julija Kempfa
* projektna dokumentacija za izgradnju pješačko-biciklističke staze u Zagrebačkoj ulici u Požegi
* izgradnja javne rasvjete u Ulici Stjepana Radića u Vidovcima
* izmijenjena stolarija na mrtvačnici na groblju u Seocima
* nastavljeno je sudjelovanje u realizaciji Projekta Aglomeracija Požega i Pleternica
* nastavljeno je sa sufinanciranjem sanacije odlagališta otpada Vinogradine
* u sklopu projekta Nabava urbane opreme nastavljeno je redovitim održavanjem urbane opreme na području Grada Požege, te su nabavljeni i ugrađeni stupovi za regulaciju prolaska vozila u pješačkoj zoni grada Požege i nabavljene betonske žardinjere
* nastavljeno je s održavanjem dječjih igrališta sukladno ugovoru, te su nabavljene nove sprave za dječja igrališta
* obnavljanje parketa u SD Tomislav Pirc u Požegi
* uređenje groblja u Ugarcima
* nabava materijala za mjesne domove
* sanacija poslovnog prostora u ulici S. Radića u Požegi
* izgradnja i opremanja Dječjeg vrtića „Pod gradom““ kojim će se povećati kapacitet za 128 djece vrtićke i jasličke dobi
* nastavljeno je s uređenjem i opremanjem dječjeg odmarališta u Baškoj
* u sklopu programa Revitalizacija povijesne jezgre Grada Požege izvršena je usluga geomehaničkog istraživanja zone k.č.br 2673 i ostalih čestica, k.o. Požega, ugovorena je usluga izrade idejnog projekta za izgradnju društveno-poduzetničkog centra na Trgu Sv. Trojstva u Požegi, izrađen projekt uklanjanja zgrade u Sokolovoj ulici u Požegi, te provedeni vodoistražni radovi u zoni k.č.br. 2097 i ostalih čestica, k.o. Požega
* izrada geodetskih podloga, elaborata, energetskih pregleda i certifikata i sl.
* izrada VI. izmjena i dopuna GUP-a Grada Požege
* izrada okvirnog programa aktivnosti za unapređenje upravljanja rizicima od poplava na urbanom području grada Požege kroz mjere prilagodbe klimatskim promjenama

GOSPODARSTVO

U području gospodarstva od ukupno planiranih 1.017.615,00 € za 2023. godinu, u izvještajnom razdoblju realizirano je za projekte i aktivnosti 569.941,80 € za sljedeće projekte i aktivnosti:

* donesena je Odluka o potporama u turizmu na području Grada Požege u 2023. godini, te je sklopljeno dva Ugovora o dodjeli potpora u turizmu
* potpisano je četiri Ugovora o isplati poticaja za uzgoj i držanje krava, te je nastavljeno sufinanciranje umjetnog osjemenjivanja krmača i nazimica i goveda
* nastavljeno je financiranje subvencije gradskog prijevoza
* nastavljeno je sufinanciranje rada reciklažnog dvorišta u Požegi
* kroz projekt Sanacija štete od prirodne nepogode isplaćena su sredstva za 195 prijavitelja štete
* kroz program Poticanje zapošljavanja i razvoja poduzetništva sukladno Odluci o poticanju zapošljavanja i razvoja poduzetništva na području Grada Požege u 2023. godini potpisano je 29 Ugovora o dodjeli poticaja za zapošljavanje i razvoj poduzetništva te je izvršeno sufinanciranje naknade za priključenje na sustav električne energije, priključka na vodu, kanalizaciju i plin za jednog korisnika
* kroz projekt Javni radovi – revitalizacija javnih površina zaposleno je šest djelatnika.

VATROGASTVO

U području vatrogastva od ukupno planiranih 61.570,00 € za 2023. godinu, u izvještajnom razdoblju realizirano je 30.780,00 € za isplatu donacija prema Dobrovoljnom vatrogasnom društvu i Vatrogasnoj zajednici.

CIVILNA ZAŠTITA

U području civilne zaštite od ukupno planiranih 7.297,00 €, u izvještajnom razdoblju realizirano je 4.248,20 € za uslugu vođenja poslova civilne zaštite, te za nabavu opreme.

ODSJEK ZA GOSPODARSTVO, PODUZETNIŠTVO I EUROPSKE INTEGRACIJE

Programi Odsjeka za gospodarstvo, poduzetništvo i europske integracije planirani su kroz Upravni odjel za komunalne djelatnosti i gospodarenje u ukupnom iznosu od 6.290.867,00 € za 2023. godinu i u izvještajnom razdoblju realizirani su u iznosu od 1.871.329,84 €. Sredstva su predviđena i utrošena u svrhu realizacije projekta financiranih dijelom iz općih sredstava proračuna Grada, dijelom iz pomoći državnoga proračuna i strukturnih fondova Europske unije, te drugih izvora.

Požeške bolte **-** projekt podrazumijeva rekonstrukciju zgrade Gradskog muzeja i postavljanje stalnog muzejskog postava i dovršetak projekta uređenja centra za posjetitelje Požeška kuća.

Realizirani troškovi u izvještajnom razdoblju predstavljaju građevinske radove na zgradi Gradskog muzeja Požega, trošak stručnog i projektantskog nadzora nad izvođenjem radova, te trošak opremanja stalnog postava.

Izvršena je izmjena i dopuna projektne dokumentacije za Izgradnju tribine na stadionu Slavonije, te je ishođena Građevinska dozvola

Rekonstrukcija Trga Svetog Trojstva - nakon provedenog urbanističko-arhitektonskog natječaja, potrebno je izraditi projektnu dokumentaciju za ishođenje građevinske dozvole, te pristupiti sveobuhvatnim radovima rekonstrukcije, koji uključuju izmještanje parkirališta s centralnog trga te dovođenje trga u novi, reprezentativniji oblik. Sredstva su utrošena za plaćanje usluge izrade Idejnog projekta.

Završen je projekt „Petica za dvoje – VI. faza“ i započela je provedba projekta „Petica za dvoje – VII. faza“, a troškovi koji su realizirani odnose se na rashode za zaposlene odnosno plaće pomoćnika u nastavi čija je zadaća pomoći učenicima s teškoćama koji ne mogu samostalno svladavati nastavne sadržaje kako bi se doprinijelo njihovoj uključenosti u izvođenje nastavnog plana i programa te boljoj uspostavi socijalne interakcije s ostalim učenicima te učiteljima i nastavnicima.

U sklopu projekta LAG plačena je ćlanarina za članove Lokalne akcijske grupe Barun Trenk

Kroz Kapitalni projekt Rekonstrukcija Ulice dr. Franje Tuđmana završeni su radovi za prvu fazu rekonstrukcije ulice dvosmjernog prometa, izvođenje okomitih i uzdužnih parkirnih mjesta, izgradnju kružnog toka, djelomičnu obnovu kolnika ostalih križanja, zatim instalaciju sustava odvodnje, urbane opreme i javne rasvjete te stručni nadzor nad izvođenjem radova.

Potpisan je ugovor za projekt „Pomoć u kući - IV. faza“ kojim se planira zaposliti 33 osobe koje će skrbiti o 231 osobi starije životne dobi te osobama s invaliditetom. Planirana sredstva se odnose na plaće zaposlenih osoba, pakete kućanskih i higijenskih potrepština namijenjene krajnjim korisnicima te ostale troškove koje mogu pomoći pri uspješnom obavljanju svakodnevnih zadataka.

U sklopu projekta Uređenje dječjeg igrališta vrtića Cvjetna livada izvršeni su radovi na sanaciji odvodnje dječjeg igrališta, te nabavljena nova fiksna oprema za dječje igralište dječjeg vrtića „Cvjetna livada“ s ciljem poboljšanja materijalnih uvjeta te unaprijeđenja postojećih kapaciteta.

Kroz program Požeški limači, koji se odnosi na unaprjeđenje usluge ranog i predškolskog odgoja i obrazovanja u Dječjem vrtiću Požega, financirala se plaća voditelja projekta te ostali materijalni rashodi za dodatno osoblje u svrhu osiguravanja odgojno obrazovnog programa vrtića tijekom produljenog radnog vremena Dječjeg vrtića Požega.

Kroz projekt Nabava spremnika za odvojeno prikupljanje komunalnog otpada nabavljeno 15 kanti za otpad.

U sklopu programa Prekogranična suradnja sklopljen je Ugovor za Uslugu pripreme i prijave projekata na INTERREG IPA PROGRAM Hrvatska – Srbija 2021. -2027.

Kroz projekt Čitam planiralo se ostvarenje povećanja dostupnosti materijala i aktivnosti kojima se potiče čitanje i razvijanje čitalačke kompetencije, te podizanje svijesti o važnosti kulture čitanja djece i mladih do 25 godina, osoba starijih od 54 godine, te osoba s invaliditetom, kroz provedbu participativnih edukacija, putem online platforme, organizaciju tribine i Festivala dobre preporuke. Provedbom projekta povećala se socijalna uključenost pripadnika ciljanih skupina i pojačala suradnja svih dionika kulturnog života zajednice. Trošak se odnosio na sufinanciranje plaća voditelja projekta.

Projekt Izgradnja OŠ u naselju Babin Vir – odnosi se na troškove izrade projektno tehničke dokumentacije za izgradnju osnovne škole s pripadajućom dvoranom, čime će se ostvariti preduvjeti za ostvarivanje jedno smjenskog rada na području grada Požege. U ovom izvještajnom razdoblju sredstva su utrošena za izmjenu projektnog rješenja za izgradnju osnovne škole.

SRUP se odnosi na troškove izrade Strategije razvoja urbanog područja grada Požege za financijsko razdoblje 2021. – 2027. godine (SRUP), koji predstavlja osnovu u budućem povlačenju financijskih sredstava iz fondova EU. Sredstva su utrošena za izradu strategije razvoja urbanog područja.

POTPISANI AKTI

Na temelju posebnih propisa u oblasti komunalnih djelatnosti, prostornog uređenja, gospodarstva, imovinsko-pravnih odnosa pokrenute su određene aktivnosti i usvojene su određene odluke, kako slijedi:

* izdana 46 posebna uvjeta gradnje i 16 potvrda Glavnog projekta
* potpisano je 46 ugovora o prokopu javne površine
* izdano je 12 rješenja i odluka o privremenoj prometnoj regulaciji i zatvaranju prometa
* u nadležnosti Upravnog odjela za komunalne djelatnosti i gospodarenje doneseno je 27

odluka i zaključaka u svrhu izdavanja različitih suglasnosti, isplate sredstava i sl.

* u području izdavanja rješenja za komunalnu naknadu, spomeničku rentu i komunalni doprinos izdano je 396 rješenje
* izdano je 32 rješenja o naknadi za zadržavanje nezakonito izgrađene zgrade u prostoru
* izdano je 290 rješenja o obračunu naknade za uređenje voda.

KOMUNALNO REDARSTVO

U području komunalnog redarstva izdano je:

* 90 rješenja o zakupu javnih površina
* 8 rješenja o uklanjanju ambrozije
* 29 zaključka o korištenju javne površine bez naknade
* napisana su 10 zapisnika, dopisa i službene zabilješke u pogledu provođenja mjera sukladno odlukama Grada Požege.

PROMETNO REDARSTVO

U području prometnog redarstva izdano je 443 obavijesti o počinjenom prekršaju.

PODRUČJE NAPLATE PRIHODA

U svrhu naplate potraživanja izdano je ili pokrenuto:

* 118 opomene za najam javnih površina
* 37 opomena za komunalni doprinos
* 172 opomena za spomeničku rentu
* 258 opomene za fizičke osobe za komunalnu naknadu i naknadu za uređenje voda
* 3570 opomena za pravne osobe za komunalnu naknadu i naknadu za uređenje voda
* 49 opomena za naknadu za zadržavanje nezakonito izgrađene zgrade u prostoru

Pokrenut je ovršni postupak za

* 8 obveznika za komunalni doprinos
* 12 obveznika za spomeničku rentu
* 271 obveznika za komunalnu naknadu.

PRORAČUNSKI KORISNICI

1. Lokalna razvojna agencija Požega (u nastavku teksta: Agencija) u izvještajnom razdoblju ostvarila je ukupne prihode i primitke u iznosu od 94.375,57 €, dok ukupno realizirani rashodi i izdatci tijekom istog razdoblja iznose 92.685,50 € iz čega proizlazi ostvareni višak od 1.690,07 €. Sukladno Planu rada za 2023. godinu, u izvještajnom razdoblju obavljala je sljedeće aktivnosti:

1. Pratila je provedbu Strategije razvoja Grada Požege, Provedbenog programa Grada Požege, pripremala projekte definirane Strategijom sukladno raspoloživim natječajima, provodi planirane projekte sukladno raspoloživim sredstvima, poticala zajedničke razvojne projekte s drugim jedinicama lokalne i područne (regionalne) samouprave i drugo. Agencija je koordinirala izradu Strategije razvoja urbanog područja grada Požege za financijsko razdoblje 2021.-2027. godine. Izrada Strategije razvoja urbanog područja  je preduvjet za korištenje mehanizma Integriranih teritorijalnih ulaganja (ITU) koji za cilj imaju stavljanje naglaska na urbana područja kao pokretače razvoja, jačanje teritorijalne suradnje u ujednačavanje regionalnog razvoja. Djelatnici Agencije aktivno su sudjelovali i koordinirali izradu Strategije te je u tu svrhu, u drugoj polovici 2023. godine, održano ukupno dvije sjednice Partnerskog vijeća, dvije sjednice Koordinacijskog vijeća te dva radna sastanka s predstavnicima Ministarstva regionalnoga razvoja i fondova EU.

2. Sudjelovala je u predlaganju i pripremi razvojnih i strateških projekata regionalnog razvoja statističke regije. Aktivno je surađivala s drugim lokalnim razvojnim agencijama i regionalnim koordinatorima radi stvaranja i provedbe zajedničkih projekata, tako je održano tri međunarodna sastanka s projektnim konzorcijem.

3. Sudjelovala u projektu „Razvoj Mreže poduzetničkih potpornih institucija (PPI) putem Hrvatske agencije za malo gospodarstvo, inovacije i investicije (HAMAG-BICRO)“- Faza 2, BOND 2 te su u sklopu provedbe projekta djelatnici Agencije započeli s procesom mentoriranja poduzetnika kroz mrežu poduzetničkih potpornih institucija u kojoj je Agencija član, održano je 4 radionice za poduzetnike i obrtnike.

4. Pripremala je projekte sukladno dostupnim pozivima iz Nacionalnog plana oporavka i otpornosti 2021.-2026. te drugih Poziva i Natječaja koji su bili dostupni za jedinice lokalne samouprave i javne institucije, proračunske korisnike Grada Požege u 2023. godini. Nadalje, Agencija je za Grad Požegu sudjelovala u pripremi i prijavi 10 projekata iz EU natječaja i nacionalnih poziva nadležnih ministarstava i državnih tijela, ukupne vrijednosti 4.445.486,74 € te je također sudjelovala u provedbi osam projekata kojima je korisnik Grad Požega.

5. Pružila je tehničku pomoć javnim ustanovama kojima je osnivač Grad Požega o mogućnostima financiranja iz EU fondova i drugih izvora financiranja. Djelatnici Agencije su pratili aktualne natječaje te informirali čelnike ustanova o otvorenim natječajima i javnim pozivima.

6. Pružala je savjetodavnu pomoć vezano za mogućnosti apliciranja na otvorene natječaje zainteresiranim gospodarskim subjektima, također je pružila tehničku pomoć pri pripremi projektnih prijava za četiri organizacije civilnog društva te je prijavljeno ukupno dva projekta. Ukupan iznos prijavljenih projekata iznosi: 21.038,79 €. Djelatnici Agencije Požega pružali su savjetodavne usluge oko mogućnosti financiranja i prijave ne natječaje više organizacija civilnog društva.

Agencija je zadužena i za upravljanje Poduzetničkim inkubatorom Požega te je na dan 31. prosinca 2023. godine bilo popunjeno 100% kapaciteta Poduzetničkog inkubatora (ukupno 10 uredskih prostora i četiri hale). Konferencijsku dvoranu Poduzetničkog inkubatora u Požegi u drugoj polovici 2023. godine koristilo je 230 sudionika kroz 13 radnih dana te ukupno 27 sati.

U izvještajnom razdoblju djelatnici Agencije sudjelovali su na ukupno 12 edukacija, radionica odnosno predavanja.

Agencija je surađivala s relevantnim ministarstvima, agencijama, organizacijama i institucijama. Također, Agencija je članica Udruge Mreža BOND te je sudjelovala u organiziranim događanjima Udruge u predmetnom razdoblju.

2. Javna vatrogasna postrojba Grada Požege (u nastavku teksta: JVP) u izvještajnom razdoblju utrošila je iznos od 350.098,61 €.

JVP je vršila održavanje opreme i vozila za održavanje okoliša oko vatrogasnog doma u Požegi i kupljena je određena oprema (npr. košare za „C“ cijevi, visokotlačne cijevi, uređaj za sušenje vatrogasne opreme, potopna pumpa, quad, brodica, prikolica za brodicu, računalni sustav enigma i sl.).

Program Vlade tijekom požarne ljetne sezone:

Sve zapovjedi glavnog vatrogasnog zapovjednika izvršene su u potpunosti i u skladu s našim mogućnostima. Intervencijska vatrogasna postrojba JVP-a broji 10 vatrogasca koji su do početka požarne sezone imali tjelesnu provjeru u Slavonskom Brodu. Tijekom ljetnog perioda sudjelovali su na dislokaciji u priobalju (DIP Borik Zadar), a na terenu su bila tri vatrogasca koja su se izmjenjivala smo se sa vatroggascima Županijske javne vatrogasne postrojbe prema zapovjedi glavnog vatrogasnog zapovjednika.

Edukacija i vježbe:

* edukacija vatrogasaca provedena je kroz izradu tema i izvođenje taktičkih zadataka u krugu JVP-a
* sudjelovanje na Holmatro natjecanju spašavanje u prometu u Karlovcu osvojeno četvrto mjesto
* usavršavanje dva djelatnika za gašenje požara zatvorenog prostora u Šapjanama
* osposobljavanje pripadnika HV.
* osposobljen jedan djelatnik za punjenje boca pod stalnim tlakom.

Aktivnosti odnosno intervencije u izvještajnom razdoblju prikazane su u tabličnoj evidenciji, kako slijedi:

|  |  |  |  |  |
| --- | --- | --- | --- | --- |
| Mjeseci | Broj int. | Požarne int. | Tehničke int. | Ostale int. |
| Srpanj | 142 | 1 | 129 | 12 |
| Kolovoz | 38 | 6 | 22 | 10 |
| Rujan | 34 | 6 | 15 | 13 |
| Listopad | 29 | 1 | 7 | 21 |
| Studeni | 20 | 0 | 4 | 16 |
| Prosinac | 33 | 3 | 4 | 26 |
| Ukupno: | 296 | 17 | 181 | 98 |

Ostale intervencije JVP odnose se na osiguranje u kazalištu, prijevoz vode, izvid i lažne dojave.

5. U izvještajnom razdoblju Služba za javnu nabavu provela je 10 postupaka javne nabave i 45 postupaka jednostavne nabave robe/radova/usluga, kako slijedi:

- u postupcima javne nabave doneseno je 10 Odluka o imenovanju povjerenstva, 10 Odluka o odabiru, te je potpisano 9 Ugovora o nabavi roba/usluga/radova,

- u postupcima jednostavne nabave doneseno je 45 Odluka o imenovanju povjerenstva, 43 Odluke o odabiru, 2  Odluke o poništenju, te je potpisano  41 Ugovora o nabavi roba/usluga/radova.

III. OSTALE AKTIVNOSTI GRADONAČELNIKA

U Upravnom odjelu za samoupravu, u ovom izvještajnom razdoblju evidentirane su ostale aktivnosti Gradonačelnika. Pregled svih aktivnosti Gradonačelnika od interesa za javnost predstavlja redovno objavljivanje svih informacija na službenim internetskim stranicama Grada Požege (u nastavku teksta: Grad).

Vidljiv i lako dostupan je Kalendar događanja, gdje se svakodnevno osvježava sadržaj najave događaja. Tijekom ovog izvještajnog razdoblja objavljeno je 126 aktivnosti Gradonačelnika.

Događaji i različite manifestacije, priredbe i sl. redovno se najavljuju na konferencijama za novinare, a javnost je i posredstvom drugih medija obavještavana o događanjima i skupovima koje je organizirao Grad ili u kojima sudjeluje.

U skupini Vijesti obuhvaćena je aktivnost na razini Grada. U ovom izvještajnom razdoblju objavljeno je 173 naslova, s višestrukim brojem fotografija. Objavljeni sadržaji na službenim internetskim stranicama Grada prikazuju ostvarivanje funkcije Gradonačelnika i kroz objave svih odluka koje je donosio, te transparentne informacije o događajima koje je Grad organizirao ili su od posebnog interesa za Grad.

Odjeljak Vijesti na službenoj internetskoj stranici Grada se može grupirati prema određenim područjima, tako da ovaj pregled ima sljedeći broj objava: Grad - 40; Gospodarstvo - 10; Gradska uprava - 30, Kultura - 31, Sport - 11; Turizam - 8 naslova;  Ostalo - 43.

Službene internetske stranice Grada Požega imaju dnevno prosječno 2401 posjet.

Pregled objavljenih informativnih sadržaja daje se u nastavno navedenoj tabeli:

|  |  |
| --- | --- |
| Područje | Broj u izvještajnom razdoblju |
| Grad | 40 |
| Gospodarstvo | 10 |
| Gradska uprava | 30 |
| Kultura | 31 |
| Ostalo | 43 |
| Sport | 11 |
| Turizam | 8 |
| UKUPNO | 173 |

Na ovaj način pregledno, ažurno, ali i detaljno daje se jednostavna mogućnost svakom građaninu da prati kako Gradska uprava i Gradonačelnik ostvaruju svoje funkcije.

Gradonačelnik Grada Požege i/ili njegov zamjenik od početka srpnja do kraja prosinca 2023. održali su sastanke s pravnim ili fizičkim osobama, a sve u svrhu ostvarenja brojnih projekata na dobrobit Grada i njegovih građana. U cilju ostvarivanja javnosti rada Gradonačelnika i informiranja javnosti o radu Gradske uprave, predstavnici medija redovito su izvješćivani i pozivani te kontinuirano prate sjednice Gradskog vijeća, konferencije za novinare, prijeme i događanja i ostale aktivnosti Grada Požege. Gradonačelnik, njegov zamjenik i suradnici redoviti su sudionici događanja koja se održavaju u našemu Gradu.

U izvještajnom razdoblju Gradonačelnik je primio na razgovor 228 građana. Komunikacija s građanima omogućena je i posredstvom internetskih stranica, gdje se u posebnom odjeljku može postaviti pitanje Gradonačelniku i Gradskoj upravi.

GRADONAČELNIK

dr.sc. Željko Glavić, v.r.